VS001532
Datum: 1996-01-11T01:00:00.000+01:00
datum_sodbe_i_stopnje: 2003-03-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2.250.000,00 SIT
opombe: II Ips 53/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Živilski tehnik.

## Škodni dogodek

Poškodovan med služenjem vojaškega roka.

## Poškodba

Poškodbena amputacija odmaknjenega členka desnega sredinca ter vreznine na kazalcu in prstancu desnice.

## Telesne bolečine

1.000.000,00 SIT Hude telesne bolečine so trajale tri dni, srednje hude bolečine štiri dni, lahke konstantne bolečine dva tedna, občasne lahke bolečine dva meseca in en teden. Občasen spominski občutek v zvezi s poškodbo, še posebej ob spremembi vremena, bo lahko ostal trajno. Občasne lahke bolečine so oškodovancu ostale kot trajna posledica poškodbe in se ponavljajo pri močnem prijemu s koncem sredinca ter so še bolj izražene ob spremembi vremena.

#### Hospitalizacija

Operacija v lokalni anasteziji, tri dni je bival v ambulantnem stacionariju.

#### Ambulantno zdravljenje

Opravil je več kontrolnih pregledov in sicer dva pri kirurgu in šestnajst v domači ambulanti.

#### Rehabilitacija

Petkrat je opravljal fizioterapijo ter doma vaje za razgibavanje.

#### Nevšečnosti med zdravljenjem

Zdravljenje je trajalo en mesec, prejemal injekcije proti bolečinam in tetanusu, antibiotike. Šestnajst dni je bil deležen vsakodnevnih prevezov, nadaljnja dva tedna pa prevezov vsak drugi dan. Odstranjeni so mu bili šivi. Ob rentgenskem slikanju, ko so mu naredili dva posnetka v eni seansi, je bil izpostavljen ionizirajočemu sevanju. Neprijetna je bila tudi nošnja longete, saj ga je ta, glede na to, da je desničar, močno ovirala pri pisanju.

## Strah

150.000,00 SIT Eno uro je trpel hud primarni strah. Sekundarni strah, kot utemeljena skrb za izid zdravljenja, je trajal en mesec.

## Zmanjšanje življenjske aktivnosti

800.000,00 SIT Zaradi nekoliko zmanjšane moči desnice za prijeme in pri prijemanju med palcem in poškodovanimi prsti, zaradi deloma spremenjene senzibilitete in s tem malo manj sigurnim prijemom in zaradi načina uporabe desnice z odmikanjem sredinca, je oviran pri svojem poklicnem delu. Po poškodbi ne dela več v mesarstvu, ampak je bil premeščen v komercialo, kjer več kot pol delovnega časa uporablja računalnik, pri čemer je tudi oviran. Pri tipkanju namreč ne more uporabljati poškodovanih prstov. Zaradi poškodbe je oviran pri opravilih povezanimi z vrhom sredinca. Trajne omejitve v zvezi z manjšo sposobnostjo pri pisanju na računalnik so oškodovanca ovirale pri študiju na ekonomski fakulteti. Poškodovani prsti ga ovirajo tudi pri uporabi mobilnih telefonov ter igranju glasbenih inštrumentov. Zaradi tega je opustil igranje klavirja in elektronskih klaviatur. Prav tako je zaradi poškodbe opustil tudi igranje odbojke in košarke. Težave ima pri metanju pikada. Izogiba se delom z orodji, ki imajo ročaje. Pri delu raje uporablja levico, ne zmore pa del z lopato. Po poškodbi je opustil tudi vožnjo motornega kolesa, saj z desnico nima več ustreznega prijema.

## Skaženost

300.000,00 SIT Poškodovani prsti na desnici so po videzu drugačni od prstov na levi roki. Jagodice poškodovanih prstov so bolj zaobljene kot na prstih leve roke, sredinec je enako dolg kot prstanec in kazalec, spremenjeno obliko pa imajo tudi nohti navedenih prstov. Te poškodbe prstov so opazne.

---

ZOR člen 200, 203